Programterv-Alakzatok

A program

A program C# programozási nyelvben íródó „Windows Forms App” „.NET” Keretrendszerben megvalósítandó termék. A program elindításakor egy üdvözlő űrlap jelenik meg, melyben a felhasználó kiválaszthatja a számítani kívánt síkidomot/testet egy legördülő menüben. A menü alatt láthatjuk a kiválasztott síkidomot/testet ábrázoló piktogramot. A kép alatt található egy gomb, melynek megnyomására előhozza a felhasználónak a megfelelő képletet tartalmazó űrlapot, mellyel a felhasználó ki tudja számoltatni a kívánt síkidom területét, vagy a test felületét és térfogatát. A számolás gomb megnyomására a felhasználó egy felugró ablakot kap, melyben a kiszámolt eredmények találhatóak.

A promóciós weboldal

A program promóciós weboldala egy egyoldalas HTML projekt. A felhasználók a weboldal legtetején egy navigációs menüvel találkoznak, mellyel hyperlinkek segítségével ugrálhat a felhasználó az oldalon található tartalmak között. A weboldal reszponzív, 3 féle megjelenítési formát tartalmaz. Egyet a nagyméretű képernyőkhöz, egyet a kisméretűkhöz és egyet a közepes méretű képernyőkhöz. A weboldalon a felhasználók letölthetik a promotált programot. A weboldal alján található egy mező melynek segítségével a felhasználók kapcsolatba tudnak lépni a fejlesztőkkel, annak érdekében, hogy esetleges hibákat, kérdéseket, egyéb észrevételeket jelezzenek.