Programterv

A program neve: **Pitagorátor**

Fejlesztők:

* Ginál Zsolt
* Kocsis Dávid
* Zick Balázs

**A program**

A program C# programozási nyelvben íródó „Windows Forms App” „.NET” Keretrendszerben megvalósítandó termék. A program elindításakor egy üdvözlő űrlap jelenik meg, melyben a felhasználó kiválaszthatja a számítani kívánt síkidomot/testet egy legördülő menüben. A menü alatt láthatjuk a kiválasztott síkidomot/testet ábrázoló piktogramot. A kép alatt található egy gomb, melynek megnyomására előhozza a felhasználónak a megfelelő képleteket tartalmazó űrlapot, mellyel a felhasználó ki tudja számoltatni a kívánt síkidom területét és kerületét, vagy a test felületét és térfogatát. A számolás gomb megnyomására a felhasználó egy felugró ablakot kap, melyben a kiszámolt eredmények találhatóak. Miután a felhasználó az OK gombra kattint, a program újraindul az elejéről.

**A promóciós weboldal**

A program promóciós weboldala egy egyoldalas HTML projekt.

A weboldalon a felhasználók letölthetik a promotált programot.

A felhasználók a weboldal legtetején egy navigációs menüvel találkoznak, mellyel hyperlinkek segítségével ugrálhat a felhasználó az oldalon található tartalmak között. A navigációs menü alatt található egy header, amiben a program letöltési gombja található. A header után a felhasználók a program különböző tulajdonságairól olvashatnak.

A weboldal alján található egy űrlap. Az űrlapon kötelező a felhasználóknak megadni saját nevüket, e-mail címüket, illetve az üzenetet. Az üzenetet az űrlap végén található gombbal küldhetik el. A sikeres üzenetküldés esetén a felhasználók kapnak egy előugró ablakos jelzést arról, hogy sikerült elküldeniük az üzenetet. Az űrlap segítségével a felhasználók kapcsolatba tudnak lépni a fejlesztőkkel, annak érdekében, hogy észrevételeket, esetleges hibákat jelezzenek a fejlesztőknek. A sikeres üzenetküldés egy SQL adatbázisba kerül, amit később a fejlesztők meg tudnak tekinteni egy külön HTML oldalon, ahol bejelentkezés után ezeket a „ticket”-eket ki lehet törölni válaszadás után.

A weboldal reszponzív, 3 féle megjelenítési formát tartalmaz. Egyet a nagyméretű képernyőkhöz, egyet a kisméretűekhez és egyet a közepes méretű képernyőkhöz.